
Quae hic carmina in publicam quodammodo lucem emitto, ex 


umbratili ea quidem exercitatione, cui non ficta, sed vera pro: 
ponere argumenta soleo, profecta. sunt, haud’ tamen indigna 
visa, quae diem festum, omnibus Pomeranis solemniter agendum 
suis modis concelebrarent. . Non enim: nihil omnino “interesse 
aequalium potest, quales in juventute quoque nostra, proximae 
aetatis spe, hic dies animorum sensus excitaverit. Ne quis igitur 
malignius suspicelur, vanae cuidam vel ingenii qualiscunque, 
vel comparatae versuum conficiendorum | facultatis ostentationi 
quicquam. a nobis concessum esse: a qua ostentatione, qui 
melius nostra perspecta habet, alienissimos nos esse minime 
dubitabit. Poteram plura etiam numeris certe variis fusa dare, 


nisi et chartae parcendum, neque patientia lectorum, quos ne 


ejusdem "materiae nimis saepe repetitae caperet taedium metue- 


N 


bam, abutendum duxissem: quamquam nequivi mihi temperare, 
guo minus oblata semel occasione alteri in diem festum compo- 
sito carmini allerum ejusdem auctoris, juvenis optima indole 
praediti, vel propter aliquam patrii argumenti quasi cogna- 


tionem adjungerem. 


* 


Quod reliquum est, si cui forie severiori judici haec 
carmina in manum inciderint, eum rogatum volo, ut juvenilia 
haec esse cogitet , neque, cum eo consilio seripta non sint, ut e 
gymnasii umbraculo in solem producerentur, multa litura coér- 


cita, atque praesectum ad unguem decies castigata. 


Sedini mense Jun. MDCCOXXIF-. 


Pomerania. 


Dices severam tu Lacedaemonenr, 

Clarasve Cadmi, . vel Priami senis 

Arces, vel aeternam Quirini 
Carmine tu celebrabis urbem. 


Fortasse mavis tollere honoribus 
Campos beatos, quis sacra Palladi 
Phoebi benigni  mitigatur 

Aetheriis radiis oliva, 


Vel te juvabit dicere Hiberiam, 
Patremve Rhenum, caerulea manu 
Thyrsum tenentem vitibusque 
Purpureis hederaque vinctum 


6 


Frontem decoram, Non ego fervidam 
Aetnen, neque altum Vesuvium cano, — 
Te patriam laudabit almam, 


Phoebe fave! juvenile carmen, 


Colles tui nec celsa cacumina 
Aequant Olympi, nec: juga Caucasi, 
Umbrosa nec campos opacat 


Palma -tuos neque odora laurus, 


At ver serenum graminibus solum 
Vestit tenellis, frondibus arbores, 
Nec sibilant lingua trisulca 


Ilice sub patula. dracones. 


O vos paterni littora fluminis, 
Herthaeque opertae nobilis insula, 
Cui candidam oram pulsat undis 


Perpetuis mare fluctuosum, 


Fidum et heatum vos alitis genus, 
Quod nec superbae luxuries Tyri 
Contaminavit, nec nefandae 


Degeneris populi Quirini . 


7 
Fraudes et astus; mon tibi principis 
Insana caedes opprobrio est, neque 
Tu Marte civili videbis 


Sanguine se maculare fratres, 


Dextram colonus porrigit hospiti 
Duram benigne, atque exiguae domus 
- Fessum viatorem labore 
Comiter excipiunt Penates. 


Instar tuarum libera quercuum, 
Instarque fluctus indomiti maris 
Nunquam tyrannorum exterorum 


Foeda feres juga, nec tulisti, 


Non te tuentur passibus invii 


Saltus, neque Alpis culmina, frigidae 
Objecta, mec deserta Martem 
Sanguineum prohibent maligna: 


At civium tu pectore bellico, 
Ferroque nullo crimine sordido 
Concordiaque uteris alma, 


Praesidio potiore muris. 

Et Musa, sacro vertice nobilis 


Expulsa Pindi, non Boream ferum | C k 1 = 
ł armina saecularia, 


Horrescit, et campis nivosis 


Saepe canit geniale carmen. | I 
Ld 


Festam reduxit. nunc deus optimus 
Puramque lucem! Gaudia carpite 


Vultu sereno, atque amovete 
Tristitiam, Pomerani, inertem! 


Qui cuncta justus conspicis arbiter, 
Adsis benignus tu patriae meae, 
Ut praebeat dignam vetusta 
Se suboles probitate patrum. 


LB Gratesque dignas solvite numini! 
Zn Octavum enim jam saeculum adest, io! 
Praecepta postquam Christianae 
Huc fidei tulit Otto sanctus, 


Forti ille pollens pectore, et impiger 
Casus, labores, omnia perpeti, 
Acri dum amore et singulari 
Erga deum pietate flagrat. 


Nox incubabat barbariae ferae 
Arvis paternis: sanguine victimae 
Aras madentes heu! tegebat 
Dira superstitionis umbra. - 
2 

Caliginem hanc ut dissipet undique, 
` En appropinquat missus ab exteris 
Divinitus: cedunt repente 


Nubila jam radio salutis: 


Summus deus jam discitur unicus, 
Qui procreavit lucida sidera, 
Almamque terram, qui benigne 
Nos fovet intimo amore cunctos, 


Per filium qui dat veniam res, — 
O gratiam persolvite debitam, 
Flexisque festam rite, cives, 
Poplitibus celebrate lucem! — 

Imbue, Caecilia! o dulcis tutela poétae 
Coelestibus languentis ingeni modis 

Venas, ut celebrem solemni carmine sanctum, 
Patriae solo qui sacra prospere attulit 

Signa crucis, verba et docuit felicia Christi, 


Rupitque vincla erroris immanis fera. 
Caeca superstitio terrae incumbebat avitae 
Mentesque majorum rudes fallacibus 
Turba sacerdotum regnabat fraudibus, atque 
Placabat iram numinum inclementium 
Sanguinis unda nigri, calidumque e pectore vulsum 
Cor: namque duro Marte captorum greges 
Compedibus vincti, atque nefas quantum! puerorum 
Insontium saevos cadebant ad focos: — 
Bellicus usque agros late vastabat et urbes 
Furor, dabantque rura moestas anxio 
Agricolae messes pingui saturata cruore. — 
Tandem o deus coelorum ab orbe errantium 
Tu miserans ardore pio stimulas Bugslavum, 
Qui bellicosae jura dat Poloniae, 
Et laxas flectit patriae quoque gentis habenas, 
Arctam pati ullam servitutem nesciae. 
Jamque parans fidei praeconia mittere verae 
Dei ministros ad sacrum negotium 

Sed frustra! invitat: — tenebrosum carceris antrum 
Dirique cunctos flamma deterret rogi. 

Solum illum; Christi. adsidue qui jussa. facessit, ` 
Ottonem inanes non minae terrent pium; 


Aeterni invicto domini percussus amore 


Dicto vocantis non moratur obsequi. 

Ac jucunda suae Bambergae deserit arva 
Nostras iturus longe ad ‘oras invias, 

Ut populis misere in mortis torpentibus umbra 
Almum novae solem salutis | nunciet. 

Et pater omnipotens generose incepta secundat, : 
Oculisque caecam detrahit caliginem, 

Ut magnam ex alto videant lucem exorientem 
Pedesque ad aequam dirigant pacis viam, 

At furiata cohors, mendax cui cura sacrorum est, 
Iras coquit torvas fremensque atrociter 

Suppliciis terret populum, suadetque minando, 
Ut ludicris rursum diis flectant genu, 

Quin etiam raptis concurrunt undique telis, 
Jamque appropinquant, jamque barbari manus 

Doctorem sanctum horrenda, petit impia clava, 
Sed integrum servat dei benignitas, 

Impiger en! pergit divinum spargere semen, 
Frugesque sperans uberes domum redit. 

Fallitur! Infelix iteram lolium: obtegit agros, 
Et pullulant zizaniorum semina. 


Non tamen ad coeptos jam deficit ille labores: 
Reversus ecce! herbas nocentes eruit, 
Nunc nitidae late segetes, nunc omnia rident, 
Nec pulcra Christi -eulta deformat squalor. 
Nunc et praesidium vitae columenque salutis 
Firmum ‘est, via et coelorum ad axem nunc patet: 
Quique olim jactati odiis in bella ruebant, 
Pacati amore nunc fovent se mutuo: 
Quaeque hominum poliunt mores, quae pectora mulcent, 
Discuntur artes, et fugit ferocitas! —- 
Haec posuisti, Otto, monumenta perennia famae, 
Seri quibus gaudent nepotes jugiter, 
Aique deo referunt grates, et carmine festo 
Te, te salutis nuncium laeti canunt, 


II. 


Obscura nostrae nox Pomeraniae 
Velabat oras, qua mare Balticum 
Pellucidum electrum volutat, 


Qua boreas equitans per undas 


Raucis flagellat litora fluctibus, 


Flavamque arenam subjicit in juga, 
Pontumque quaerit qua per agros 


Irriguos Viadrus quietus, 


Olim colentes hic populi feri 
Campos diis heu! non minus efferis 
Aras struebant, quas sacerdos 


Saepe cruore hominum inquinabat. 


Namque his micabat tunc regionibus 
Nondum salutis perpetuae jubar, . 
Lux alma Christi, quae tenebras 


Gentibus ex aliis fugarat, 


Ottonis at jam castum animum movet 
Mortalium tot pernicies: iter 
Tentat molestum, veritatis 
Nunciet ut miseris nitorem. 

Blandae preces non certa pericula 
Casusque saevos vaticinantium 
Terrent tenacem, ut feriatus .. 
Propositum abjiciat laborem: 


Tenditque fido cum comitum agmine 
Atque apparatu splendidus aureo 
Gnesnam, potentis qua Poloni 


Hospita jam domus alta surgit, 


Bugslavus armis tunc Pomeraniae 
Gentem inquietam fregerat horridis, 
Captae et reluctantis Sedini 


Aériae imperitabat arci. 


Duram at manentem nec docilem regi 
Gentem ferocem mitiget ut probe, 
Collis jugum Christi additurus 


Suave, virum vocat infulatum. 

Ergo vocatum comiter excipit: 
Sed non mora ill est! accelerat gradum, 
Divina ne mandata fallat, 


Sponte sua properus minister, 


Calcansque nostrae jam patriae solum, 
Nec vana sperans auspiciis bonis 
Pyrissae opima accedit arva, 


Semina quis meliora credat, 


Sed festum agentes indigenis diis 
Num derelinquent dulcia gaudia, 
Praecepto ut austero obsequantur,' 
Spernere ficta sacra haec jubenti? 


Linquunt! — salubris gratia sic trahit! 
Sancto abluuntur rore piacula, 
Fons utque adhuc manat perennis, 


Facti ita fama memor perennat, 


Jam quid Julinum nobile ego. canam, 
Aut quid Sedinum altum patriae caput, 
Urbesve cunctas, mente quotquot 


Verba dei accipiunt fideli? 

Otto serit namque umbriferam arborem, 
Quassamque firmans irrigat impigre — 
Radice fixa en! haeret alta, 
‘Fructibus et locupletat omnes, 


Vitae beatae carpere adhuc licet 
Fructus: deus, te psallimus, arborem 
Qui procreasti, — quique sevit, 
Hunc quoque laudibus efferamus! 


IV. 


Felices patriae colles, lateque patentes 

Vos campi, quos dives aristis 

Distinguit flavig Autumnus, vosque virentes 
O sylvae nemorumque latebrae! 

Nunc vobis, roseo qui splendet lumine Phoebus, 
Arridet, nec jam lacrymosos 

Amovet a vobis vultus argentea luna 
Lux noctis: nitet ore sereno. 

Felices urbes clarae turresque propinquae 
Vos coelo et radiantibus astris! 

Nunc nec fictorum fallacia jussa deorum, 
Pontificis nec saeva minantis 

Decipiunt fraudes populos, nec fumida turpi 
Jam manant altaria caede 

Seu nautae trepidi, Boreas quem prensit iniquus 
Ventosa bacchatus ab arcto, 

Velisque eversis ad diras appulit oras, 
Fluctibus heu! ponti malefidis 

Fidentem nimium, nimium mortalium amori; 
Seu. capti, quem bella cruenta, 

(Vae, pede Serpentem melius calcare latentem!) 
Hosti tradiderant furibundo, 

Quo nec caerulei pelagi nec fervida flammae 

Vis ferior nec saevior ira. 
25. Sol ex alto oritur en fulgor lucidus umbras 


Deturbat, caecasque tenebras! 

Horrifeme fugit en! insana superstitionis 
Jam rabies; properatque paventem 

Stultitia inferno vulium occultare recessu 
Insolito percussa nitore! 

Gramineis campis quis ad sinuata volutat 
Littora Jordanis sacer undas, 

Quis. Libanus nubes nemoroso vertice tangit, 
Orta salus, lux, gaudia mundi, 

Ipsa Dei summi, mundi qui temperat orbem, 
Ipsa Dei suboles — Deus ipse 

Induit humanam casta de virgine natus 
Effigiem, ut nobis maculosas 

Ablueret patrum labes et sanguine puro 
Antiquum foedus renovaret, 

Sancta fides Christi; nunquam euarrabile donum 
Numinis aeterni, in regiones 

Progreditur cunctas, mortis quas obtegit umbra, 
Non veluti torrens violentus, 

Qui rigidi saltus praeceps de vertice quercum 
Prosternit, cedrumque superbam, 

Sed fluvio similis, qui per viridantia prata 
Lenis agit cum murmure fluctus, 

Omnia delectans et lympha divite circum 

Humectans campos sitientes. — 

Jamque liyeme immiti qui horrentia littora. Volgae 
Incolit, atque polo glaciali 

Finitimus Danus curvato poplite verum 
Coelorum dominum venerantur. 

Patria macte! etiam tibi Christus morte cruenta 
Occubuit, miseraeque ruinae 

Te eripuit: jam jam divino numine plenus 
Approperat tibi praeco salutis! 

Ottonem fidumque Deo sanctumque ministrum, ` 
Commissas qui pascit eburno 

Christiadum lituo gentes, ubi Moenus aprica 
Bambergae praeterfluit arva, 

Hunc deus elegit, gravis ut, mea patria, vinclis 
Erroris te solveret arctis. 

En subito fervor generosus corripit illum, 
Nec duri ingentesque labores 

Impavidam terrent mentem, nec blanda querela 
 Detorquet, verum ore sereno 

Solatur lacrymis dextram sine fine rigantes 
Supplicibus, comitesque fideles 

Sumit, et implorat precibus coeptoque sibique 
Numinis auxilium omnipotentis, 

Et semel intuitus placido penetralia vultu ` 
Patria, carpit iter pede fausto. 

Jamque tuis instat campis, Pyrissa beata, 


100. 

Fluctuat immensis ubi culmis 

Triticeae segetis mare, Tum vero undique clamor 
It coelo, collesque resultant 

Ingenti circüm strepitu , densaeque catervae, 
Planitiem complent spatiosam. 

Festa. namque agitur pompa deus ecce triformis 
Flagrantesque trahuntur ad aras 

Lanigerae pecudes et tauri fronte minaces, 
Sanguineis sacra munera divis. 

Jam trepidant comites: ast inconcussus inani 
Otto metu, in turbamque ferocem 

Progreditur, celebratque Deum, qui morte cruenta 
Peccantes a morte redemit, 

Obstupuere omnes, at vis divina subegit 
Indomitos, cunctique priusquam 

Septimus e ponto surgit sol aureus, undam 
Aecipiunt auramque salubrem, ; 

Inde petit pius Otto- tuos, Stargardia, campos, 
Finitima et ponto arya Camini 

Magnificisque opibus ditissima tecta Julini 
Ac tua. tum celebrata, Sedinum, 

Moenia, quae specula e celsa ridentia prata 
Prospiciunt sylvasque silentes. 

Ipse -manu forti simulacra infamia Divum 
Praecipitat: saevit furialis 

Turba sacerdotum, gelidusque horror Poimerzuog; 

Invadit, sed fulmina nulla 
Audacem feriunt: en frangit templa deorum 
Ipse manu populus truculenta, 
105. At blandis revocat verbis damnosa caterva 
Pontificum gentem ad modo spreta 
Fana deüm — reticet campanae clangor acutae, 
Atque iterum madet ara cruore, 
Sed redit Otto! pavent sontes, gemituque profundo 
110. Orantes veniam per acerbam 
Adjurant Christi mortem, sese intemeratam 
Culturos fidem in omnia saecla. 
Nec jusjurandum hoc, gyris dum terra rotatur 
Perpetuis, Pomerania rumpes! 
115. Sic malus quondam frondens, cui gnavus arator 
Insevit ramos generosos, 
Primus ubi pictas Autumnus mitigat uvas, 
Stat foliis siccis moriensque 
Demittit tristis caput: ast ubi signa revertens 
120. Sol nitidus bis sena peregit, 
Ecce peregrina florescit fronde viretque, 
Et late nova brachia pandit. 
Jamque iterum patriae campos parat Otto reyisos 
Linquere, jam mandata peregit 
125. Magna Dei. Colles ubi surgunt fronde decori, 
Quercus ubi sylvestris opacat 
Irriguas valles, altoque cacumine nutat, 


Atque Sedinum ubi tollit ad astra 
Turrigeras arces, fidos collegit amicos, 
130. Sollicitus claudit dolor ora, 
Effunduntque acres lacrymas, sed fronte serena 
Sic fatur venerabilis Otto: 
Jam detrüsa jacent alto fundamine Divum 
Futilium deformia signa, 
135. Templa jacent, jacet ara, neque ad sublimia pinguis 
Erigitur jam sidera fumus! 
At simul e' diris surgunt augusta ruinis 
Fana Dei, cui flammeus ordo 
Stellarum obsequitur, coelum qui numine torquet 
140. Immensum terrasque capaces. 
Qui simulac vasta jaculatur fulmina dextrà, 
Et tonitru per inania spargit 
Horrisonum, pallent saevo concussa pavore 
Astra, tremunt fluctusque tumentes, 
145. Concentusque silent coeli, qui ab origine rerum 
Vocali clangore stupentes 
Complebant aures: heu formidabilis ultrix 
Ira Dei summi sceleratis! 
At veluti solis facies orientis amoena, 
150. Grata Dei clementia mentem 
Erigit afflictam atque velut laetabilis aura 
Aetherii veris redolentes, 
Quo graditur, flores generat: fugit anxius horror, 

Gaudiaque exsultant ubicunque! — 
155. Stant tua templa, Deus, stabunt dum quassat arenas 
Littoreas pontus fremebundus, 
Dum Viadrus volvit lentas erystallinus undas, 
Dumque virent herbis et odoris 
Floribus hi colles: ea nec vesana procellae 
160. Vis franget nec fervidus ignis! 
Ipsius augustaeque caput venerabile matris, 
Ipsa, scio! velabitur umbris 
Roma tenebrosis: at tu, Pomerania, luce 
Aeterna puraque mitebis. 

